Amerikanët festuan ditën tradicionale të falenderimeve
Presidenti Bush e kaloi Ditën e Falenderimeve në vendpushimin presidencial jashtë kryeqytetit
Bandat në Parkun Qendror të New Yorkut i dhanë shkëndijën fillimit të paradës së Macy-s për Ditën e Falenderimeve. Mijëra njerëz e ndoqën atë përgjatë rrugës së paradës nën shiun që bie, kurse miliona të tjerë përmes televizionit. Televizioni tërhoqi mjaft të tjerë që e kaluan pjesën tjetër të ditës duke ndjekur ndeshje të futbollit amerikan. Dita e Falenderimeve thuhet se ka filluar në vitin 1621 kur kolonë britanikë festuan dhe ftuan indianët vendas në territorin që sot i përket shtetit verilindor të Massachussetts-it. Që atëherë ajo është kthyer në një ditë tradicionale kur pjesëtarë të familjeve mblidhen nga të gjitha anët e botës dhe të Shteteve të Bashkuara për festuar bashkë. Presidenti Bush e kaloi ditën në vendpushimin presidencial Camp David. Në mesazhin për Ditën e Falenderimeve ai tha dje në Shtëpinë e Bardhë se amerikanët kanë qenë gjithmonë mirënjohës. Zoti Bush tha se amerikanët janë mirënjohës për prodhimet që arrijnë të ushqejnë të gjithë vendin dhe një pjesë të botës. Ai tha se amerikanët u janë mirënjohës për lirinë e tyre burrave dhe grave që i mbrojnë ata. Presidenti Bush kthehet në Washington të shtunën, para se të niset për në Estoni dhe Letoni, ku do të marrë pjesë në takimin e nivelit të lartë të udhëheqësve të vendeve anëtare të Natos.//ii